Simon Pytlick
Simon Bogetoft Pytlick (født 11. december 2000 i Thurø) er en dansk håndboldspiller, der spiller for GOG i Herrehåndboldligaen.

Karriere 
Pytlick med at spille for ungdomsafdelingen i GOG i 2012. I sæsonen 2019/20 han sin debut for klubben i den danske Herrehåndboldligaen, hvor han i selvsamme sæson stod noteret for ti mål i seks kampe. Han spillede også sin første kamp i EHF Champions League den 15. september 2019 i en 33-24-sejr over svenske IFK Kristianstad. Efter holdkammeraten Emil Lærke rev sin akillessene over, fik Pytlick markant mere spilletid i sæsonen 2020/21. Med hele 97 mål og 50 assists i 22 ligakampe, blev han kåret til årets talent i klubben. I sæsonen 2021/22 blev han kåret som ligaens bedste venstre back, i den selvsamme sæson hvor GOG vandt det danske mesterskab.

Han forlængede i februar 2022 sin kontrakt med GOG, yderligere tre sæsoner frem til 2025, trods stor interesse for udenlandske klubber.

Han nåede ligeledes at spille 30 landskampe for det danske ungdomslandshold, hvor han scorede 128 mål. Ved European Youth Olympic Festival i 2017 scorede han 30 mål i fem kampe og blev den femtemest scorende spiller i turneringen. Ved U/18-EM i håndbold i 2018 scorede han 22 gange i syv kampe og vandt ved samme lejlighed bronze med det danske hold. Ved det følgende Ungdoms-VM i 2019 vandt han bronze igen.

Han fik sin officielle debut på det danske A-landshold, den 11. november 2021 mod  ved Golden League-turneringen i Trondheim.

Privatliv 
Han er søn af håndboldtræner og tidligere og olympisk guldvinder, Jan Pytlick og kvindelige landsholdspiller Berit Bogetoft. Derudover er han også lillebror til Camilla Pytlick, der også spiller tophåndbold.

Referencer

Eksterne henvisninger 

Håndboldspillere fra Danmark
Håndboldspillere fra GOG
Personer fra Thurø